স্যান্ডি ব্রিজ
স্যান্ডি ব্রিজ (ইংরেজি: Sandy Bridge) ইন্টেলের তৈরি মাইক্রোআর্কিটেকচারের একটি কোডনেম। ২০০৫ সালে ইন্টেল প্রথম এটি শুরু করে কম্পিউটারের কেন্দ্রীয় প্রক্রিয়াকরণ ইউনিট বা সিপিইউ-এর জন্যে। নেহালেম মাইক্রোআর্কিটেকচারের পরবর্তী উন্নত সংস্করণ হিসেবে স্যান্ডি ব্রিজ প্রস্তুত করা হয়। ২০০৯ সালে ইন্টেল একটি স্যান্ডি ব্রিজ প্রসেসর প্রথম প্রদর্শন করে এবং ২০১১ এর জানুয়ারিতে স্যান্ডি কোর ব্র্যান্ডের অধীনে ব্রিজ প্রযুক্তির প্রথম মাইক্রোপ্রসেসর বাজারে ছাড়ে। স্যান্ডি ব্রিজে ৩২ ন্যানোমিটার প্রক্রিয়াকরণ পদ্ধতি এবং সমতলীয় দুটি গেট বিশিষ্ট ট্রানজিস্টর ব্যবহৃত হয়েছে। স্যান্ডি ব্রিজের পরবর্তী সংস্করণ আইভি ব্রিজ মাইক্রোআর্কিটেকচারে ২২ ন্যানোমিটার পদ্ধতি ব্যবহৃত হয়েছে এবং এর ট্রানজিস্টরগুলি তিন গেট বিশিষ্ট। ২০১১ সালে ইন্টেল আইভি ব্রিজ প্রসেসর প্রথম প্রদর্শন করে।